[image: image1.png]






    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 241
                                                               27 noiembrie 2025
privind modificarea unui contract de închiriere având 
ca obiect teren ocupat de construcție – garaj




Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 34.731/05.11.2025 şi la Consiliul Local Sighișoara cu nr. 36.611/20.11.2025, de referatul de aprobare, înregistrat cu nr. 34.732/05.11.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 29.204/17.09.2025 cu referire la contractul de închiriere nr. 332/18.12.2020, așa cum a fost modificat și completat prin actul adițional nr. 1/04.01.2021, având ca obiect terenul în suprafață de 20,42 mp., situat în Sighișoara, str. Dumbravei f. nr., lot 14, pe care este edificată o construcție – garaj;
Ținând cont de clauza din contractul de închiriere, care prevede că la expirarea termenului, dacă chiriașul folosește obiectul închiriat cu acordul proprietarului/administratorului și după expirarea termenului stabilit prin contract, contractul de închiriere se consideră reînnoit prin tacita relocațiune, care nu poate depăși perioada de 5 ani, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei;
Având în vedere tacita relocațiune care operează până la data de 31.05.2028, precum și faptul că, chiriașul și-a achitat la zi toate obligațiile financiare aferente contractului de închiriere și folosește în mod corespunzător terenul închiriat cu destinația de garaj;
Având în vedere faptul că imobilul de natură teren, care face obiectul contractului de închiriere, amintit mai sus, este situat în intravilanul municipiului Sighișoara şi este cuprins în listele de inventar ale Municipiului Sighişoara – domeniul public;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune modificarea art. 7 și art. 15, după caz, din contractul de închiriere;

Având în vedere prevederile Hotărârii Consiliului Local Sighişoara nr. 105/29.05.2025 privind stabilirea impozitelor şi taxelor locale pentru anul 2026;

Având în vedere necesitatea asigurării continuității raportului contractual, în condițiile legii și ale clauzelor convenite între părți, fără a fi afectate interesele patrimoniale ale Municipiului Sighișoara și ținând cont de faptul că, sunt întrunite condiţiile legale pentru modificarea acestui contract de închiriere;
Având în vedere Raportul de specialitate al Compartimentului Administrarea Domeniului Public şi Privat, înregistrat cu nr. 34.733/05.11.2025, prin care se propune modificarea unui contract de închiriere având ca obiect teren ocupat de construcție – garaj;
Având în vedere avizele favorabile ale tuturor comisiilor pe domenii de specialitate;

În temeiul art. 129 alin. (2) lit. „c”, alin. (6) lit. ,,aˮ și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

           H O T Ă R Ă Ş T E:

Art. 1. (1) Se aprobă modificarea contractului de închiriere nr. 332/18.12.2020, așa cum a fost modificat și completat prin actul adițional nr. 1/04.01.2021, încheiat între Municipiul Sighișoara, în calitate de proprietar/administrator și Moldovan Teodor Cornel, în calitate de chiriaș, având ca obiect terenul situat în municipiul Sighișoara, str. Dumbravei f. nr., în suprafață de 20,42 mp., cu destinația de teren ocupat de construcția – garaj.

(2) Se constată că prin efectul tacitei relocațiuni durata termenului de închiriere este până la data de 31.05.2028, cu posibilități de prelungire.
(3) În situația în care, pentru contractul de închiriere prevăzut la art. 1 alin. (1) din prezenta hotărâre, se impune actualizarea cuantumului chiriei, raportat la prevederile legale aplicabile în materie, în vigoare la data încheierii lui, se vor aplica dispozițiile acestora, în funcție de destinația obiectului contractului de închiriere și va fi indexat cu indicele de inflaţie anual.

(4) Se aprobă modificarea prevederilor art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere amintit mai sus, care va avea următorul conținut:

„Art. 7. Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieria Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03 și în data de 30.09 a anului în curs, începând cu data încheierii contractuluiˮ.
(5) Se aprobă modificarea prevederilor art. 15 din Capitolul VIII. RĂSPUNDEREA CONTRACTUALĂ al contractului de închiriere, care va avea următorul conținut:

„Art. 15. Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

 (6) Modificarea contractului de închiriere prevăzut la art. 1 alin. (1) la prezenta hotărâre, se va face prin act adiţional.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe și Executare Creanțe – Direcția Economică și Compartimentul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

     Călugăr Andrei - Robert                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

12 ex.  

B.A.

